dh-unibe/image-text_koenigsfelden-charters-post-1500 huggingface dataset:
Ich, Hans Zȳmerman, jetz keller ze Elfingen, beken̄ offenlich mitt disem brieff, vō
wegen des wegs, den ettlich von Altemburg meinēt, daselbs ze Altemburg durch
die Eichkorn zelg ùbˀ ein acker, den jetz Heini Fricker buwt un̄ in minˀ gnedigen
frowen von Kùngsfeld guͤter gehoͤrt, ✳ haben odˀ faren soͤllen ꝫcꝭ, ✳ das mir nitt
wissend ist un̄ han ouch von minē vordˀn noch andˀn nie gehoͤrt noch vˀnomen,
das daselbs dhein weg von recht odˀ harkomen sie odˀ sin soͤll. mir ist ouch wol
wissend, das alle die zit, die ich ze Altemburg seshaft gewesen bin, das wir
den weg nie von recht nie gehept noch gemeint habent ✳ habn̄ soͤllen, den̄
allein von bett, also wen̄ man des amdritten jar, so brâch da ist, notdurftig
was, so schicktent un̄ kertent wir die mitt bett an, un̄ sundˀ den Bitterkrut,
selig, von Brugg, der dˀ zit den acker in̄hàtt, ✳ un̄ baͤtet̄ den, uns des wegs
gùtlich von bett un̄ nitt von recht zegoͤnnen, das uns ouch also dick gelangt.
wir hand ouch dar zù die von Brugg ettwan angekerˀt, uns dan̄an hinusz
durch irn eynūg mitt unsˀm fich ze faren zegoͤnnen, das ouch guͤtlich beschach.
sich hat ouch ettwan gefuͤgt, das der odˀ die, so den Obˀn Acker in hatten, un̄
sundˀ der Fricker, da dˀ acker zù sinē hand₎ kàm, sich des wegs widˀten un̄
der bett nitt gern eren woltēt. daruff hand ich un̄ andˀ von Altemburg, so
dˀ zit dawarēt, ettwan gerett un̄ gemeint, den weg ✳ ze leggen ùbˀ die ackˀ
all, so da ligent, also das der eins jars, so man sin bedoͤrfte, gieng ùbˀ ein ackˀ
un̄ darnach ùbˀ die andˀn nach un̄ nach, un̄ denocht e das vollzogen der
weg abˀ, als vor stât, erbetten wurd, un̄ ist von recht dhein weg da, soͤll
ouch nitt da sin. disz red un̄ behep ich bi minē eid un̄ erbùt mich ouch fùro
darub̄ sweren un̄ tùn mugen das rˀcht, ob un̄ wen̄ das not un̄ billich ist, nieman zeleid, zelieb, noch um̄ dheinˀ andˀn sach den̄ allein um̄ der warheit
un̄ des rechten willn̄, das damitt ze fùrdˀn ungevˀlich. mitt urkùnd disz
briefs, dar in der ersam, wisz Ùlrich Grùlich, der zit schulth̄s ze Brugg,
sin insigel fùr mich, brestēhalb eigens, von minˀ bett wegen, im un̄ sinen
erbn̄ ân schad₎, des zewarē urkùnd offenlich gedruckt hàt un̄ gebn̄ ist uff
unser frowen abent visitacōis, anno dn̄i m cccc l primo.
Königsf. 648
ein kùndtscht br₎ vō
eins wegs weg₎ ✳ so ettlich
vō Altēbùrg vermeint₎ über
die Eichkern zelg zuͦ haben ✳
✳
Staatsarchiv
AARGAU
K ✳
B ✳ 22 ✳
Zymˀmans
kun̄tschaft
✳ ùber
ain kuntschaft
ze Allt₎burg
den alt₎ weg